## Pravila djelovanja tržišta električne energije

### NN 193/2003 (9.12.2003.), Pravila djelovanja tržišta električne energije

# VIJEĆE ZA REGULACIJU ENERGETSKIH DJELATNOSTI

3043

Na
temelju članka 22. stavka 4. Zakona o tržištu električne energije (»Narodne
novine« br. 68/01) i Odluke Vijeća za regulaciju energetskih djelatnosti o davanju
suglasnosti na Pravila dje­lo­vanja tržišta električne energije klasa:
310-02/03-01/86 ur.broj: 371-03/03-21 od 31. listopada 2003. godine, Operator
tržišta 3. studenoga 2003. godine donio je

## PRAVILA

### DJELOVANJA TRŽIŠTA ELEKTRIČNE ENERGIJE

I.
OPĆE ODREDBE

Članak
1.

Pravila djelovanja tržišta električne energije (u
daljnjem tekstu: Pravila) izrađena su na temelju Zakona o energiji (»Narodne
novine« 68/01) i Zakona o tržištu električne energije (»Narodne novine« 68/01)
(u daljnjem tekstu: Energetski zakoni). Ovim Pravilima uređuje se stjecanje
položaja povlaštenog kupca električne energije, utvrđuju se aktivnosti
Operatora tržišta i Operatora sustava na tržištu električne energije,
definiraju se bilančne grupe, navode se vrste ugovora na tržištu električne
energije, utvrđuje se: postupak odobrenja i upisa bilateralnog ugovora,
postupak izmjene tjednog bilateralnog rasporeda i dnevno planiranje rada
tržišta, postupak izmjene Ugovornog rasporeda tijekom dana trgovanja, postupak
prikupljanja i provjere mjernih podataka o prometu električne energije te način
obračuna i fakturiranja trgovanja električnom energijom.

Članak 2.

Pravila su obvezujuća za sve sudionike na tržištu
električne energije.

Članak 3.

U Republici Hrvatskoj postoji jedno tržište
električne energije.

Članak 4.

Izrazi koji se koriste u ovim Pravilima imaju
značenja utvrđena Energetskim zakonima.

U ovim
Pravilima koriste se i izrazi koji u smislu ovih Pravila imaju sljedeće
značenje:

*Bilateralni dnevni raspored* je dio bilateralnog ugovora
koji sadrži plan dnevne isporuke i/ili potrošnje električne energije po satima
za jedan dan trgovanja;

*Bilateralni tjedni raspored* je raspored koji sadrži plan
tjedne isporuke i/ili potrošnje električne energije po danima i satima za jedan
tjedan trgovanja, kojeg Operator tržišta izrađuje na temelju dnevnog dijagrama
kupnje ili prodaje iz bilateralnog ugovora;

*Bilančna grupa*je grupa kupaca,
opskrbljivača i/ili dobav­ljača osnovana radi smanjenja troškova za energiju
uravnoteženja;

*Dobavljač električne energije*(u daljnjem tekstu:
Dobavljač) je proizvođač električne energije ili trgovac električnom energijom;

*Elektroenergetski sustav* je skup međusobno povezanih
elektrana, mreža i trošila;

*Energija uravnoteženja*je razlika između stvarno
isporučene ili preuzete električne energije i električne energije iz Obračun­skog
rasporeda;

*Izvanredna okolnost* je poremećaj ili opasnost od
poremećaja u radu vlastitog ili susjednih elektroenergetskih sustava, nenajav­ljeno
otkazivanje bilateralnih ugovora o kupoprodaji električne energije te druge
okolnosti koje ugrožavaju sigurnost rada elektroenergetskog sustava i
djelovanje tržišta električne energije;

*Obračunski raspored*je raspored koji sadrži
Ugovorni raspored dopunjen nabavom i isporukom energije uravnoteženja prema
nalozima Operatora sustava;

*Obračunsko mjerno mjesto*(u daljnjem tekstu: mjerno
mjes­to) je mjesto na kojem se, pomoću brojila i ostalih uređaja, mjere
parametri električne energije u svrhu obračuna;

*Obračunsko razdoblje* je razdoblje od jednog
mjeseca trgovanja u svrhu obračuna prometa električne energije i izračuna
plaćanja između operativnih sudionika na tržištu električne energije. Pojedini
mjesec trgovanja odnosi se na kalendarski mjesec;

*Operativni tržišni sudionik*je sudionik na tržištu
električne energije koji ima sklopljen ugovor o kupoprodaji električne energije
i/ili ugovor o energiji uravnoteženja i upisan je u Upisnik operativnih
tržišnih sudionika;

*Opskrbljivač* je energetski subjekt koji obavlja djelatnost
opskrbe električnom energijom;

*Opskrbljivač tarifnih kupaca*je energetski subjekt koji
ima obvezu javne usluge opskrbe tarifnih kupaca;

*Plan rada sustava* sadrži plan satnih količina
proizvodnje i razmjene električne energije za tarifne i povlaštene kupce,
količinu električne energije za usluge sustava, količinu električne energije za
pokriće gubitaka u prijenosnoj mreži, tranzite električne energije i program
kompenzacije odstupanja razmjene hrvatskog elektroenergetskog sustava;

*Proizvođač* je energetski subjekt koji proizvodi
električnu energiju u skladu sa Zakonom o energiji.

*Razdoblje trgovanja* je razdoblje od jednog sata,
dana ili tjedna trgovanja, za koje se izrađuje Ugovorni raspored i utvrđuje
količina energije uravnoteženja. Pojedini tjedan trgovanja počinje u petak u
00.00 sati i traje do sljedećeg petka u 00.00 sati;

*Sudionik na tržištu električne energije*(u daljnjem tekstu: tržišni
sudionik) je energetski subjekt koji posjeduje dozvolu za obavljanje jedne ili
više energetskih djelatnosti: vođenja elektroenergetskog sustava, organiziranja
tržišta električne energije, proiz­vodnje električne energije, prijenosa
električne energije, distribucije električne energije, opskrbe električnom
energijom te trgovanja, posredovanja i zastupanja na tržištu električne
energije. Tržišni sudionik je i povlašteni kupac električne energije, voditelj
bilančne grupe i proizvođač s proizvodnim objektom snage do 5 MW;

*Tržišni plan*je plan potrošnje tarifnih
kupaca, plan potrošnje povlaštenih kupaca utvrđen temeljem Bilateralnih dnevnih
rasporeda te plan nabave električne energije za zadovoljenje ukupne planirane
potrošnje;

*Ugovorni raspored*je raspored za dan trgovanja
koji sadrži plan satnih količina električne energije opskrbljivača iskazanih u
ukupnom iznosu po kupcima i dobavljačima te satnih količina električne energije
dobavljača iskazanih ukupno i po opskrbljiva­čima.

*Voditelj bilančne grupe* je energetski subjekt koji
posjeduje dozvolu za obavljanje djelatnosti trgovanja, posredovanja i
zastupanja na tržištu električne energije. Voditelj bilančne grupe predstavlja
bilančnu grupu prema Operatoru tržišta i ostalim tržišnim su­dionicima, ugovara
energiju uravnoteženja za bilančnu grupu te obavlja obračun i fakturiranje
energije uravnoteženja unutar bi­lančne grupe.

II.
SVRHA I CILJ PRAVILA

Članak 5.

Svrha ovih Pravila je stvaranje uvjeta za djelovanje
i razvoj tržišta električne energije, temeljem načela neovisnosti, razvidnosti
i objektivnosti.

Cilj ovih Pravila je uređenje odnosa i odvijanja
aktivnosti na tržištu električne energije te utvrđivanje obveza i odgovornosti
tržišnih sudionika u trgovanju električnom energijom.

Članak 6.

Energetski zakoni i podzakonski akti te Zakon o
regulaciji energetskih djelatnosti obvezuju tržišne sudionike na poštivanje
ovih Pravila. Vijeće za regulaciju energetskih djelatnosti (u daljnjem tekstu:
Vijeće za regulaciju) nadzire provedbu ovih Pravila radi ostvarenja načela
tržišnog natjecanja te osiguranja rasta i razvoja tržišta električne energije.

III.
STJECANJE POLOŽAJA TRŽIŠNOG SUDIONIKA

Članak
7.

Položaj
tržišnog sudionika stječe svaki energetski subjekt koji posjeduje dozvolu za
obavljanje energetske djelatnosti na tržištu električne energije. Kupac postaje
tržišni sudionik stje­ca­njem položaja povlaštenog kupca. Voditelj bilančne
grupe postaje tržišni sudionik kada Operator tržišta prihvati njegov zahtjev za
odobrenje i upis bilančne grupe. Tarifni kupci zastupljeni su na tržištu
Opskrbljivačem tarifnih kupaca. Proizvođač s proizvodnim objektom do 5 MW
instalirane snage stječe položaj tržišnog sudionika podnošenjem dokumentacije o
instaliranoj snazi proizvodnog objekta.

IV.
STJECANJE POLOŽAJA POVLAŠTENOG KUPCA

Članak
8.

Položaj
povlaštenog kupca stječe kupac čija je godišnja potrošnja u prošloj ili tekućoj
kalendarskoj godini veća od praga propisanog Zakonom o tržištu električne
energije ili odlukom Vlade Republike Hrvatske.

Članak 9.

Opskrbljivač tarifnih kupaca najkasnije do 1. ožujka
svake godine dostavlja Operatoru tržišta popis svih tarifnih kupaca koji su,
temeljem Zakona o tržištu električne energije, postali povla­šteni kupci. U
popisu se navodi: naziv kupca, adresa, telefon, podaci o mjernom mjestu te
godišnja potrošnja električne energije.

Članak 10.

Pri promjeni uvjeta za stjecanje položaja
povlaštenoga kup­ca, sukladno Zakonu o tržištu električne energije (»Narodne
novine« 68/01), Opskrbljivač tarifnih kupaca dužan je u roku  30 dana od dana stupanja na snagu novih
uvjeta, Operatoru tržišta dostaviti popis novih povlaštenih kupaca s podacima
navedenim u članku 9.

V.
OPERATOR TRŽIŠTA

Članak
11.

Osim poslova navedenih u Zakonu o tržištu električne
energije (»Narodne novine« 68/01), Operator tržišta u skladu s ovim Pravilima
obavlja sljedeće poslove:

(1) izrađuje Tržišni plan;

(2) vodi Upisnik operativnih tržišnih sudionika;

(3) zaključuje i provodi bilateralne ugovore o
kupoprodaji električne energije s povlaštenim proizvođačima i bilateralne
ugovore o energiji uravnoteženja;

(4) izvješćuje Vijeće za regulaciju o djelovanju
tržišta elek­trične energije;

(5) analizira rad tržišta i predlaže mjere za
unaprjeđenje njegova rada.

VI.
OPERATOR SUSTAVA

Članak
12.

Osim
poslova navedenih u Zakonu o tržištu električne energije (»Narodne novine«
68/01), Operator sustava u skladu s ovim Pravilima obavlja sljedeće poslove:

(1) provjerava tehničku izvedivost Tržišnog plana;

(2) osigurava dopunske usluge sustava i snagu
potrebnu za pokriće gubitaka u prijenosnoj mreži;

(3) odobrava i provodi tranzite električne energije;

(4) računa odstupanje te izrađuje i provodi program
kompenzacije odstupanja razmjene hrvatskog elektroenergetskog sustava;

(5) izrađuje i provodi Plan rada sustava;

(6) provjerava i provodi zahtjeve operativnih
tržišnih sudionika za promjenom količine proizvodnje, potrošnje i razmjene
električne energije u skladu s tehničkim mogućnostima i očuva­njem sigurnosti
rada elektroenergetskog sustava.

VII.
TRANZIT ELEKTRIČNE ENERGIJE

Članak 13.

Operator sustava odobrava tranzite električne
energije vodeći računa o tehničkim mogućnostima sustava i o potrebama nabave
električne energije iz drugih elektroenergetskih sustava za kupce u Republici
Hrvatskoj.

Odobrene tranzite električne energije Operator
sustava upisuje u Plan rada sustava.

Članak 14.

Operator sustava i energetski subjekt za prijenos
električne energije zaključuju ugovor o tranzitu električne energije sa
zainteresiranom stranom.

U ugovoru o tranzitu električne energije treba biti
prikazana ukupno ugovorena količina tranzita električne energije, dnevni
dijagram tranzita, naknada za tranzit i rokovi plaćanja.

U slučaju više sile, ugovorom o tranzitu električne
energije treba predvidjeti mogućnost ograničavanja ili otkaza ugovorenih
količina tranzita električne energije. Operator sustava dužan je svaku promjenu
ugovora o tranzitu električne energije obrazložiti i obavijestiti ugovorne
strane.

Članak 15.

Operator sustava usklađuje tranzit s operatorima
sustava susjednih država.

Članak 16.

Operator sustava i energetski subjekt za prijenos
električne energije mogu organizirati dražbu za ustupanje dijela prijenosnog kapaciteta
na granici sa susjednom državom.

Članak 17.

Naknadu za tranzit električne energije predlažu
operator sustava i energetski subjekt za prijenos električne energije, a
odobrava Vijeće za regulaciju. Naknada za tranzit električne energije
objavljuje se u Glasilu Vijeća za regulaciju i na internetskim stranicama
Operatora sustava.

Naknada za tranzit električne energije primjenjivat
će se do trenutka kad Operator sustava stekne punopravno članstvo u ETSO-u
(European Transmission System Operators), nakon čega će se naknada za tranzit
električne energije određivati sukladno pravilima ETSO-a.

Članak 18.

Naknada za tranzit električne energije je dio prihoda
energetskog subjekta za prijenos električne energije, namijenjen za izgradnju,
pogon i održavanje prijenosne mreže.

Članak 19.

Energetski subjekt za prijenos električne energije, u
suradnji s Operatorom sustava, usklađuje, obračunava i fakturira ostvareni
tranzit električne energije.

Plaćanje naknade za tranzit električne energije mora
biti reali­zirano u roku 20 dana od datuma izdavanja fakture. Faktura za
protekli mjesec dostavlja se do petog dana u sljedećem mjesecu.

VIII.
BILANČNE GRUPE

Članak
20.

Operativni
tržišni sudionici mogu se udružiti i osnovati bi­lančnu grupu.

Radi
izbjegavanja opasnosti narušavanja sigurnosti rada elektroenergetskog sustava i
osiguranja plaćanja za odstupanja od Obračunskog rasporeda, članovi bilančne
grupe moraju pripadati određenom zemljopisnom području, prema procjeni
Operatora sustava i/ili energetskog subjekta za distribuciju.

Članak 21.

Bilančnu grupu predstavlja voditelj bilančne grupe
koji obav­lja upis i zastupanje bilančne grupe kod Operatora tržišta, izrađuje
planove potrošnje i nabave električne energije za bi­lančnu grupu te provodi
obračun i fakturiranje energije uravnoteženja za članove bilančne grupe.

Članak 22.

Voditelj bilančne grupe s Operatorom tržišta
potpisuje ugovor o energiji uravnoteženja za bilančnu grupu. Taj ugovor se
sklapa prigodom osnivanja i promjene sastava bilančne grupe i/ili promjene
bilateralnih ugovora članova bilančne grupe.

Pojedinačni ugovor člana bilančne grupe o energiji
uravnoteženja prestaje pristupanjem člana bilančnoj grupi i stupanjem na snagu
ugovora o energiji uravnoteženja između voditelja bilančne grupe i Operatora
tržišta.

Članak 23.

Najkasnije 30 dana prije planiranog početka rada
bilančne grupe, voditelj bilančne grupe podnosi Operatoru tržišta zahtjev za
odobrenje i upis bilančne grupe. Obrazac zahtjeva za odobrenje i upis bilančne
grupe prikazan je u Dodatku 4. ovih Pravila.

Članak 24.

Operator tržišta i Operator sustava razmatraju
zahtjev za odobrenje i upis bilančne grupe, vodeći računa o sigurnosti rada
elektroenergetskog sustava i mogućnosti plaćanja energije uravnoteženja za
odstupanja od Obračunskog rasporeda.

Operator tržišta izvješćuje voditelja bilančne grupe
o rješe­nju njegova zahtjeva u roku 8 dana od dana primitka zahtjeva.

U slučaju pozitivnog rješenja, Operator tržišta
voditelju bilančne grupe dostavlja potvrdu o prihvaćanju zahtjeva i ugovor o
energiji uravnoteženja.

U slučaju negativnog rješenja, Operator tržišta
pisanim putem obavještava voditelja bilančne grupe o razlozima neprihva­ćanja
zahtjeva.

Članak 25.

Voditelj bilančne grupe treba u roku 8 dana nakon
primitka potvrde o prihvaćanju zahtjeva dostaviti potpisani ugovor o energiji
uravnoteženja i potvrdu o jamstvu plaćanja energije uravnoteženja. Nakon
dostave ugovora o energiji uravnoteženja, voditelj bilančne grupe postaje
operativni tržišni sudionik i Operator tržišta ga unosi u Upisnik operativnih
tržišnih sudionika.

Članak 26.

U slučaju promjene podataka vezanih uz bilančnu
grupu, koji su navedeni u prilogu zahtjeva iz Dodatka 4. ovih Pravila, voditelj
bilančne grupe dostavlja izmijenjene podatke Operatoru tržišta u skladu s
postupkom opisanim u članku 23.

IX.
UGOVORI

Članak
27.

Na
tržištu električne energije postoje sljedeći ugovori:

(1)
ugovor o priključenju na mrežu u skladu s Općim uvjetima za opskrbu električnom
energijom i Pravilnikom o prik­ljučenju na elektroenergetsku mrežu;

(2)
ugovor o korištenju mreže u skladu s Općim uvjetima za opskrbu električnom
energijom i Pravilnikom o načinu i kriterijima za utvrđivanje iznosa naknade za
korištenje prijenosne i distribucijske mreže;

(3) bilateralni ugovor o kupoprodaji električne
energije između operativnih tržišnih sudionika: povlaštenog kupca i opskrb­ljivača,
opskrbljivača i dobavljača te između dva do­bavljača. Ti se ugovori potpisuju
za razdoblje od najmanje mjesec dana;

(4) dodatni ugovor o opskrbi između opskrbljivača
povlaš­tenog kupca i Opskrbljivača tarifnih kupaca kojim se jamči opskrba
povlaštenog kupca u izvanrednim okolnostima;

(5) bilateralni ugovor o energiji uravnoteženja koji
Operator tržišta sklapa s dobavljačem, opskrbljivačem ili voditeljem bilančne
grupe. Obrazac ugovora o energiji uravnoteženja prikazan je u Dodatku 3.;

(6) bilateralni ugovor o nabavi snage i energije
uravnoteženja između Operatora tržišta i dobavljača energije uravnoteženja;

(7) bilateralni ugovori o nabavi električne energije
između Operatora tržišta i povlaštenih proizvođača;

(8) bilateralni ugovor o prodaji električne energije
nabavljene od povlaštenih proizvođača između Operatora tržišta i Opskrbljivača
tarifnih kupaca;

(9) ugovor o osnivanju bilančne grupe između tržišnih
sudionika;

(10) ugovor o međusobnim odnosima, pravima i obvezama
između voditelja bilančne grupe i člana bilančne grupe;

(11) bilateralni ugovor o nabavi električne energije
za tarifne kupce između opskrbljivača tarifnih kupaca i nositelja javne usluge
proizvodnje za tarifne kupce;

(12) ostali
ugovori.

X.
ODOBRENJE I UPIS BILATERALNOG UGOVORA

Članak
28.

Najkasnije
30 dana prije predviđenog početka trgovanja električnom energijom, tržišni
sudionik, koji prema bilateralnom ugovoru isporučuje električnu energiju,
podnosi Operatoru tržišta zahtjev za odobrenje i upis bilateralnog ugovora o
kupoprodaji električne energije. Obrazac zahtjeva za odobrenje i upis
bilateralnog ugovora prikazan je u Dodatku 1. ovih Pravila.

Članak
29.

Operator
tržišta i Operator sustava razmatraju podneseni zahtjev za odobrenje i upis
bilateralnog ugovora o kupoprodaji električne energije.

Operator
tržišta može odbiti zahtjev za upis bilateralnog ugovora zbog tehničkih i/ili
financijskih razloga.

Operator
tržišta izvješćuje tržišnog sudionika o rješenju zahtjeva u roku od 8 dana od
dana primitka zahtjeva.

Članak
30.

U
slučaju pozitivnog rješenja, Operator tržišta dostavlja pod­nositelju zahtjeva
potvrdu o prihvaćanju zahtjeva za odobrenje i upis bilateralnog ugovora o
kupoprodaji električne energije i ugovor o energiji uravnoteženja.

U
slučaju negativnog rješenja, Operator tržišta dostavlja pod­nositelju zahtjeva
obrazloženje i preporuku o izmjeni bilateralnog ugovora potrebnoj za
prihvaćanje zahtjeva.

Članak
31.

Tržišni
sudionik dostavlja Operatoru tržišta dokumente iz članka 33. i/ili članka 34. i
potpisani ugovor o energiji uravnoteženja za svaki bilateralni ugovor o
kupoprodaji električne energije, u roku od 8 dana od dana primitka potvrde o
prihvaćanju zahtjeva za odobrenje i upis bilateralnog ugovora. Obrazac ugovora
o energiji uravnoteženja prikazan je u Dodatku 3. ovih Pravila.

Nakon
primitka dokumenata iz prethodnog stavka, Operator tržišta unosi ugovorne
strane iz bilateralnog ugovora u Upisnik operativnih tržišnih sudionika.

Članak
32.

Operator
tržišta dužan je obavijestiti ugovorne strane iz odobrenog bilateralnog ugovora
o provedenom upisu u Upisnik operativnih tržišnih sudionika.

Članak
33.

Dobavljač
– podnositelj zahtjeva za odobrenje i upis bilateralnog ugovora, sukladno
djelatnosti koju obavlja, podnosi Operatoru tržišta sljedeće dokumente:

(1)
bilateralni ugovor ili izvadak iz ugovora (izvornik ili preslika ovjerena kod
javnog bilježnika), koji sadrži energetske podatke o kupnji električne
energije, podatke o mjernom mjestu kupnje električne energije i potvrdu
mjerodavnog subjekta o realizaciji daljinskog prijenosa mjernih podataka s
mjernog mjesta kupnje u bazu podataka Operatora sustava. U ugovoru, ili izvatku
iz ugovora, mora biti prikazana ukupno ugovorena količina električne energije i
dnevni dijagram kupnje;

(2) bilateralni ugovor ili izvadak iz ugovora
(izvornik ili preslika ovjerena kod javnog bilježnika), koji sadrži energetske
podatke o prodaji električne energije, podatke o mjernom mjestu prodaje
električne energije i potvrdu mjerodavnog subjekta o realizaciji daljinskog
prijenosa mjernih podataka s mjernog mjesta prodaje u bazu podataka Operatora
sustava. U ugovoru ili izvatku iz ugovora mora biti prikazana ukupno ugovorena
količina električne energije i dnevni dijagram prodaje;

(3) izvorni dokument (ili presliku ovjerenu kod
javnog bilježnika), koji utvrđuju jamstvo plaćanja energije uravnoteženja u
iznosu koji će utvrditi Operator tržišta temeljem energetskih podataka iz
podnesenog predugovora ili pisma namjere.

Članak 34.

Opskrbljivač – podnositelj zahtjeva za odobrenje i
upis bilateralnog ugovora, sukladno djelatnosti koju obavlja, podnosi Operatoru
tržišta sljedeće dokumente:

(1) bilateralni ugovor ili izvadak iz ugovora
(izvornik ili preslika ovjerena kod javnog bilježnika), koji sadrži energetske
podatke o kupnji električne energije, podatke o mjernom mjestu kupnje
električne energije i potvrdu mjerodavnog subjekta o realizaciji daljinskog
prijenosa mjernih podataka s mjernog mjesta u bazu podataka Operatora sustava.
U ugovoru, ili izvatku iz ugovora, mora biti prikazana ukupno ugovorena
količina električ­ne energije i dnevni dijagram kupnje;

(2)
bilateralni ugovor o prodaji električne energije povlašte­nom kupcu (izvornik
ili preslika ovjerena kod javnog bilježnika), podatke o mjernom mjestu prodaje
električne energije i potvrdom mjerodavnog subjekta o realizaciji daljinskog
prijenosa mjernih podataka s mjernog mjesta prodaje u bazu podataka Operatora
sustava. U ugovoru ili izvatku iz ugovora mora biti prikazana ukupno ugovorena
količina električne energije i dnevni dijagram prodaje;

(3) izvorni dokument (ili presliku ovjerenu kod
javnog bilježnika), koji utvrđuje jamstvo plaćanja energije uravnoteženja, u
iznosu koji će odrediti Operator tržišta temeljem energetskih podataka iz
podnesenog predugovora ili pisma namjere.

Članak 35.

Operator tržišta izvješćuje Vijeće za regulaciju o
promjenama u Upisniku operativnih tržišnih sudionika.

XI.
IZMJENA BILATERALNOG TJEDNOG RASPOREDA

Članak
36.

Do utorka
u 12 sati u tjednu koji prethodi tjednu trgovanja, operativni tržišni sudionik
može Operatoru tržišta prijaviti izmjenu Bilateralnog tjednog rasporeda, kojeg
Operator tržišta izrađuje do ponedjeljka u 12 sati.

Članak
37.

Operator
tržišta i Operator sustava razmatraju prijedlog izmjene Bilateralnog tjednog
rasporeda.

Operator
tržišta može odbiti prijedlog izmjene Bilateralnog tjednog rasporeda zbog
tehničkih i/ili financijskih razloga.

Operator
tržišta obavještava oba potpisnika bilateralnog ugovora o prihvaćanju izmjene
Bilateralnog tjednog rasporeda do srijede u 12 sati.

Članak
38.

U
slučaju da Operativni tržišni sudionik ne prijavi izmjenu Bilateralnog tjednog
rasporeda ili da izmjena nije prihvaćena, Operator tržišta preuzima Bilateralni
tjedni raspored izrađen na temelju bilateralnog ugovora.

XII.
DNEVNO PLANIRANJE RADA TRŽIŠTA ZA DAN UNAPRIJED

Članak
39.

Do
10.30 sati radnog dana koji prethodi danu trgovanja:

(1) Povlašteni proizvođač podnosi Operatoru tržišta
izmjenu Bilateralnog dnevnog rasporeda proizvodnje za sljedeći dan trgovanja po
satima. U slučaju da povlašteni proizvođač ne podnese plan proizvodnje,
Operator tržišta preuzima plan iz Bilateralnog tjednog rasporeda;

(2) Opskrbljivač, uz suglasnost druge ugovorne
strane, podnosi Operatoru tržišta izmjenu Bilateralnog dnevnog rasporeda za
sljedeći dan trgovanja. U slučaju da opskrbljivač ne podnese izmjenu, Operator
tržišta preuzima Bilateralni dnevni raspored iz Bilateralnog tjednog rasporeda;

(3) Dobavljač, uz suglasnost druge ugovorne strane,
podnosi Operatoru tržišta izmjenu Bilateralnog dnevnog rasporeda za sljedeći
dan trgovanja. U slučaju da dobavljač ne podnese izmjenu, Operator tržišta
preuzima Bilateralni dnevni raspored iz Bilateralnog tjednog rasporeda;

(4)
Opskrbljivač tarifnih kupaca podnosi plan potrošnje tarif­nih kupaca za
sljedeći dan trgovanja po satima.

Radnim danima u smislu ovih Pravila smatraju se dani
od ponedjeljka do petka, osim blagdana u Republici Hrvatskoj.

Članak 40.

Operator tržišta, na temelju Bilateralnog dnevnog
rasporeda proizvodnje povlaštenih proizvođača i plana potrošnje tarifnih
kupaca, do 11.30 sati radnog dana koji prethodi danu trgovanja, dostavlja
Opskrbljivaču tarifnih kupaca raspored potrošnje koju Opskrbljivač tarifnih
kupaca treba zadovoljiti.

Članak 41.

Opskrbljivač tarifnih kupaca, do 12.30 sati radnog
dana koji prethodi danu trgovanja, dostavlja Operatoru tržišta prijedlog plana
nabave električne energije po satima za zadovoljenje potrošnje za koju je
zadužen Opskrbljivač tarifnih kupaca.

Članak 42.

Na temelju prihvaćenih Bilateralnih dnevnih rasporeda
i plana potrošnje tarifnih kupaca, Operator tržišta izrađuje Tržišni plan i
dostavlja ga Operatoru sustava do 13.30 sati radnog dana koji prethodi danu
trgovanja.

Članak 43.

Operator sustava, u suradnji s energetskim subjektom
za distribuciju, provodi provjeru tehničke izvedivosti Tržišnog plana.

Ako Tržišni plan nije tehnički izvediv, Operator
sustava ga vraća Operatoru tržišta s naputkom za izmjenu. Operator tržišta
dostavlja zahtjev za izmjenu Bilateralnih dnevnih rasporeda i plana potrošnje
tarifnih kupaca tržišnim sudionicima, koji prema naputku Operatora sustava
trebaju izmijeniti svoje rasporede.

Članak 44.

Nakon usvajanja tehnički izvedivog Tržišnog plana,
Operator sustava započinje izradu Plana rada sustava. Operator sustava izrađuje
Plan rada sustava temeljem Tržišnog plana, ugovora o tranzitima, potreba za
dopunskim uslugama, potreba za pokrićem gubitaka u prijenosnoj mreži i programa
kompenzacije odstupanja razmjene hrvatskog elektroenergetskog sustava.

Operator sustava dostavlja Operatoru tržišta Plan
rada sustava do 14.30 sati radnog dana koji prethodi danu trgovanja.

Članak
45.

Operator
tržišta, temeljem Plana rada sustava, izrađuje Ugovorni raspored za sljedeći dan
trgovanja.

Članak
46.

Ugovorni
raspored sadrži:

1. za
svakog opskrbljivača ili voditelja bilančne grupe:

– plan
satnih količina ukupne potrošnje električne energije,

– plan
satnih količina isporuke električne energije po kupcima,

– plan
satnih količina nabavljene električne energije raspo­ređene po dobavljačima.

2. za
svakog dobavljača:

– plan
satnih količina ukupne isporuke električne energije,

– plan
satnih količina isporuke električne energije po opskrb­ljivačima i drugim
dobavljačima.

Članak
47.

Operator
tržišta dostavlja operativnom tržišnom sudioniku dio Ugovornog rasporeda koji
se odnosi na njega, do 15 sati rad­nog dana koji prethodi danu trgovanja.

XIII.
IZMJENE UGOVORNOG RASPOREDA TIJEKOM DANA TRGOVANJA

Članak
48.

Operativni
tržišni sudionik u izvanrednim okolnostima može tražiti izmjenu Ugovornog
rasporeda tijekom dana trgovanja.

Operativni tržišni sudionik može tražiti izmjenu
Ugovornog rasporeda najkasnije sat vremena prije sata trgovanja na koji se
izmjena odnosi.

Članak 49.

Operator sustava odobrit će izmjenu Ugovornog
rasporeda ako su s traženom izmjenom suglasne obje strane iz bilateralnog
ugovora o kupoprodaji električne energije i ako tražena izmjena ne uzrokuje
neravnotežu u sustavu.

Članak 50.

U slučaju da druga strana iz bilateralnog ugovora
nije suglasna s traženom izmjenom Ugovornog rasporeda, tržišni sudionik koji
traži izmjenu dužan je osigurati zadovoljenje postojećeg Ugovornog rasporeda.

Članak 51.

Operativni tržišni sudionik, zahtjev za izmjenu
Ugovornog rasporeda, u dijelu koji se odnosi na tog tržišnog sudionika,
dostavlja Operatoru sustava.

Operator sustava razmatra prijedlog i razloge za
izmjenu. Ako razlozi za izmjenu pripadaju kategoriji izvanrednih okolnosti,
Operator sustava prihvaća izmjenu ili podnositelju zahtjeva predlaže drukčije
rješenje.

Članak 52.

Operator sustava izvješćuje Operatora tržišta o svim
izmje­nama Ugovornog rasporeda za dan trgovanja do 12 sati sljedećeg radnog
dana.

Temeljem
dostavljenih izmjena, Operator tržišta izrađuje izmijenjeni Tržišni plan i izmijenjeni
Ugovorni raspored.

XIV.
MJERENJE, PRIKUPLJANJE I PROVJERA OBRAČUNSKIH MJERNIH PODATAKA PROMETA
ELEKTRIČNE ENERGIJE

Članak
53.

Sva
mjerna mjesta iz članaka 33. i 34. moraju biti opremljena uređajima za mjerenje
električne energije u skladu s Energetskim zakonima, Općim uvjetima o opskrbi
električnom energijom, Mrežnim pravilima hrvatskog elektroenergetskog sustava i
ostalim propisima koji se odnose na mjerenje električne energije u Republici
Hrvatskoj.

Članak
54.

Energetski
subjekt za prijenos električne energije i energetski subjekt za distribuciju
električne energije Operatoru sustava i voditeljima bilančnih grupa dostavljaju
obračunske mjerne podatke o isporuci i potrošnji električne energije tržišnih
sudionika.

Obračunski
mjerni podaci dostavljaju se Operatoru sustava i voditeljima bilančnih grupa
daljinskim prijenosom izravno u bazu podataka.

Operator sustava dostavlja obračunske mjerne podatke
Operatoru tržišta.

Članak 55.

Operator sustava i Operator tržišta provjeravaju
točnost prikupljenih obračunskih mjernih podataka usporedbom s podacima
prikupljenim u proteklom razdoblju i metodom usporedbe ukupne nabave i
potrošnje u elektroenergetskom sustavu.

Članak 56.

Operator sustava, do 12 sati radnog dana nakon dana
trgovanja, Operatoru tržišta dostavlja sljedeće podatke:

(1) satnu količinu električne energije koju je
tržišni sudionik preuzeo, odnosno isporučio tijekom dana trgovanja;

(2) naloge Operatora sustava za nabavu energije
uravnoteženja u danu trgovanja.

Članak 57.

Operator tržišta, do 12 sati drugog radnog dana nakon
dana trgovanja, u svrhu provjere točnosti, tržišnim sudionicima dostav­lja
obračunske mjerne podatke. Tržišnim sudionicima dostavljaju se obračunski
mjerni podaci koji se odnose na njihov obračun.

Članak 58.

Tržišni sudionik koji uoči netočnost u obračunskim
mjernim podacima o tomu izvješćuje Operatora tržišta do 12 sati trećeg radnog
dana nakon dana trgovanja. Operator tržišta u suradnji s tržišnim sudionikom,
Operatorom sustava, energetskim subjektom za prijenos električne energije i/ili
energetskim subjektom za distribuciju električne energije, istražuje uzroke
netočnosti mjernih podataka i predlaže rješenje za obračun sukladno Općim
uvjetima za opskrbu električnom energijom.

Članak 59.

Operator tržišta provodi obračun prometa električne
energije za dan trgovanja nakon završenog postupka provjere obračunskih mjernih
podataka.

XV.
OBRAČUN I FAKTURIRANJE PROMETA ELEKTRIČNE ENERGIJE

Članak
60.

Operator
tržišta obračunava i fakturira promet električne energije uravnoteženja i
proizvedene električne energije povlašte­nih proizvođača.

Članak 61.

Operator tržišta, do 12 sati četvrtog radnog dana
nakon dana trgovanja, izrađuje Obračunski raspored.

Članak 62.

Za odstupanje stvarno isporučene ili preuzete
električne energije operativnog tržišnog sudionika od električne energije iz
Obračunskog rasporeda, energija uravnoteženja plaća se temeljem ugovora o
energiji uravnoteženja.

Članak 63.

Za pokriće ukupnog viška, odnosno manjka električne energije
koji se javlja u elektroenergetskom sustavu u određenom satu trgovanja,
Operator tržišta prodaje, odnosno kupuje energiju urav­noteženja od operativnih
tržišnih sudionika temeljem naloga Operatora sustava.

Članak
64.

Obračun
energije uravnoteženja obavlja se temeljem Obra­čunskog rasporeda i mjernih
podataka s mjernih mjesta prodaje i/ili kupnje električne energije. Energija
uravnoteženja obračunava se satno.

Članak
65.

Količine
električne energije iz Ugovornih rasporeda tržišni sudionici plaćaju jedni
drugima u cijelosti prema utvrđenoj cijeni, neovisno o količini isporučene
i/ili preuzete električne energije.

Naknadu
za korištenje mreže tržišni sudionik plaća prema podacima o preuzetoj i/ili
isporučenoj električnoj energiji na njegovom mjernom mjestu.

Članak
66.

Iznos
za plaćanje energije uravnoteženja (u kunama) dobije se množenjem količine
energije uravnoteženja (u MWh) s jediničnom cijenom energije uravnoteženja (u
kunama/MWh) iz tablica u Dodatku 2. ovih Pravila.

Članak
67.

Obračun
energije uravnoteženja operativnih tržišnih sudionika temelji se na sljedećim
načelima međusobnih odnosa i obveza:

(1)
Opskrbljivač ili voditelj bilančne grupe koji je preuzeo više električne
energije od iznosa iz Obračunskog rasporeda, kupuje razliku energije od Operatora
tržišta.

(2) Opskrbljivač ili voditelj bilančne grupe koji je
preuzeo manjeelektrične energije od iznosa iz Obračunskog rasporeda,
prodaje razliku energije Operatoru tržišta.

(3) Dobavljač koji je isporučio više električne
energije od iznosa iz Obračunskog rasporeda, prodaje razliku energije Operatoru
tržišta.

(4) Dobavljač koji je isporučio manje električne
energije od iznosa iz Obračunskog rasporeda, kupuje razliku energije od
Operatora tržišta.

Članak 68.

Operator tržišta obračunava promet električne
energije za prethodni mjesec trgovanja najkasnije do osmog dana nakon isteka
mjeseca trgovanja.

Temeljem obračuna, Operator tržišta operativnim
tržišnim sudionicima izdaje izvješće o obračunu prometa električne energije.

Nakon provjere izvješća o obračunu, operativni
tržišni sudionik, koji prema ostvarenom prometu potražuje isplatu za elek­tričnu
energiju, izdaje fakturu najkasnije desetog dana nakon isteka mjeseca
trgovanja.

Datum fakture
je datum zadnjeg dana Obračunskog razdoblja.

Članak 69.

U slučaju primjedbe na dostavljeno izvješće, Operator
tržišta u suradnji s operativnim tržišnim sudionikom razmatra primjedbu i na
temelju zauzetog stava o opravdanosti primjedbe izrađuje konačni obračun
prometa električne energije.

Nesporni
dio obračuna operativni tržišni sudionik mora fakturirati u skladu s člankom
68.

Sporni
dio obračuna operativni tržišni sudionik rješava u skladu s bilateralnim
ugovorom o kupoprodaji električne energije i/ili bilateralnim ugovorom o
energiji uravnoteženja.

Članak
70.

Rok
plaćanja po fakturi je 30 dana od datuma fakture.

XVI.
IZMJENE I DOPUNE PRAVILA

Članak
71.

Operator
tržišta pokreće postupak izmjene i dopune Pravila na temelju prijedloga Vijeća
za regulaciju, tržišnog sudionika, na vlastitu inicijativu ili kod promjene praga
propisanog Zakonom o tržištu električne energije ili odlukom Vlade Republike
Hrvatske.

Vijeće za regulaciju i tržišni sudionik Operatoru
tržišta dostavljaju prijedlog za izmjenu i dopunu Pravila u pisanom obliku.

Vijeće za regulaciju može zatražiti od Operatora
tržišta izmjenu i dopunu Pravila, a Operator tržišta dužan je pokrenuti
postupak tražene izmjene i dopune Pravila.

Članak 72.

Operator tržišta, prijedlog za izmjenu i dopunu
Pravila, objav­ljuje na njegovim internetskim stranicama najmanje dva mjeseca
prije traženja suglasnosti od Vijeća za regulaciju. Obveza objave najmanje dva
mjeseca prije traženja suglasnosti ne odnosi se na Dodatak 2. Pravila.

Izmjena načina izračuna iz Dodatka 2. stupa na snagu
danom objave na internetskim stranicama Operatora tržišta i Vijeća za
regulaciju, a primjenjuje se 30 dana od dana objave.

XVII.
PRIJELAZNE I ZAVRŠNE ODREDBE

Članak
73.

Tržište
električne energije počet će radom danom početka primjene ovih Pravila.

Članak
74.

U
okolnostima više siledefinirane Zakonom o obveznim odnosima (»Narodne
novine« br. 53/91, 73/91, 3/94, 7/96 i 112/99), Operator tržišta može uz
suglasnost Vijeća za regulaciju privremeno obustaviti primjenu ovih Pravila.
Operator tržišta dužan je obavijestiti tržišne sudionike o takvim događajima.

Članak
75.

Prijelazno
razdoblje rada tržišta električne energije traje godinu dana. Odluku o
eventualnoj promjeni trajanja prijelaznog razdoblja donosi Operator tržišta uz
suglasnost Vijeća za regulaciju.

Članak
76.

Operator
tržišta i Operator sustava organizacijski su dijelovi trgovačkog društva
Hrvatski nezavisni operator sustava i tržišta d.o.o.

Članak
77.

U
prijelaznom razdoblju rada tržišta električne energije, Operator tržišta
nabavljat će energiju uravnoteženja od nositelja javne usluge proizvodnje
električne energije za tarifne kupce ili s tržišta.

Članak
78.

Najmanje
jedanput godišnje Operator tržišta dostavlja Vijeću za regulaciju izvješće o
radu tržišta električne energije.

Članak
79.

Dokumenti, dopisi, informacije i podaci tržišnih
sudionika izrađuju se i razmjenjuju u elektroničkom ili tiskanom obliku.

Članak 80.

Ova Pravila tumači Operator tržišta.

Članak 81.

O rješavanju sporova koji mogu proizaći iz primjene
ovih Pravila odlučuje Vijeće za regulaciju.

Članak
82.

Ova Pravila stupaju na snagu osmoga dana od dana
objave u »Narodnim novinama«.

Zagreb, 3. studenoga 2003.

Direktor
**Davorin Kučić, dipl. ing. el**., v. r.

if !supportEmptyParas endif

if !supportEmptyParas endif

DODATAK
1.

Obrazac Zahtjeva za odobrenje i upis bilateralnog ugovora

Hrvatski
nezavisni operator sustava i tržišta d.o.o.

Ulica grada
Vukovara 37

10000 Zagreb

if !supportEmptyParas endif

Zahtjev
za odobrenje i upis bilateralnog ugovora

|  |  |
| --- | --- |
| Podnositelj zahtjeva: | Datum i pečat podnositelja zahtjeva |
| (naziv i sjedište pravne osobe) | if !supportEmptyParas endif |
| if !supportEmptyParas endif | if !supportEmptyParas endif |

Podnosim zahtjev za odobrenje i upis bilateralnog
ugovora u skladu s odredbama važećih Pravila djelovanja tržišta električne
energije.

if !supportEmptyParas endif

1. Opći podaci o podnositelju zahtjeva

|  |  |  |
| --- | --- | --- |
| Naziv | if !supportEmptyParas endif | if !supportEmptyParas endif |
| Sjedište | if !supportEmptyParas endif | if !supportEmptyParas endif |
| Adresa | if !supportEmptyParas endif | if !supportEmptyParas endif |
| Matični broj | if !supportEmptyParas endif | if !supportEmptyParas endif |
| Telefon | if !supportEmptyParas endif | if !supportEmptyParas endif |
| Telefaks | if !supportEmptyParas endif | if !supportEmptyParas endif |
| Odgovorna osoba | Ime | if !supportEmptyParas endif |
| if !supportEmptyParas endif | Prezime | if !supportEmptyParas endif |
| if !supportEmptyParas endif | Telefon | if !supportEmptyParas endif |
| if !supportEmptyParas endif | Adresa elektroničke pošte | if !supportEmptyParas endif |
| Osoba za kontakt | Ime | if !supportEmptyParas endif |
| if !supportEmptyParas endif | Prezime | if !supportEmptyParas endif |
| if !supportEmptyParas endif | Telefon | if !supportEmptyParas endif |
| if !supportEmptyParas endif | Adresa elektroničke pošte | if !supportEmptyParas endif |
| Podnositelj zahtjeva | if !supportEmptyParas endif | ¨ Proizvođač |
| if !supportEmptyParas endif | if !supportEmptyParas endif | ¨ Trgovac |
| if !supportEmptyParas endif | if !supportEmptyParas endif | ¨ Opskrbljivač |

if !supportEmptyParas endif

if !supportEmptyParas endif

2. Prilozi zahtjevu

2.1. Predugovor
ili pismo namjere o sklapanju bilateralnog ugovora

       Predugovor
ili pismo namjere o sklapanju bilateralnog ugovora mora sadržavati sljedeće
podatke:

       • razdoblje
trajanja ugovora

       • ugovorna
količina električne energije,

       • satne
količine dnevnog dijagrama opterećenja za razdoblje trajanja ugovora

       • tehnički
podaci mjernog mjesta kupnje i prodaje električne energije (šifra brojila,
lokacija, klasa brojila)

2.2. Ovjerena
preslika svih dozvola za obavljanje energetske djelatnosti

2.3. Izvadak iz
sudskog registra trgovačkog suda

if !supportEmptyParas endif

if !supportEmptyParas endif

DODATAK
2

Cijene energije uravnoteŽenja za trŽiŠnog sudionika

Za opskrbljivača i/ili voditelja bilančne grupe:

|  |  |
| --- | --- |
| Preuzimanje veće količine od | Jedinična cijena energije uravnoteženja |
| iznosa iz Obračunskog rasporeda | prema kojoj opskrbljivač ili voditelj |
| if !supportEmptyParas endif | bilančne grupe plaća Operatoru tržišta |
| 0 do 10% | RC |
| više od 10% | 1,2 p RC |
| if !supportEmptyParas endif | if !supportEmptyParas endif |
| Preuzimanje manje količine od | Jedinična cijena energije uravnoteženja |
| iznosa iz Obračunskog rasporeda | prema kojoj Operator tržišta plaća |
| if !supportEmptyParas endif | opskrbljivaču ili voditelju bilančne grupe |
| 0 do 10% | 0,6 p RC |
| više od 10% | 0,4 p RC |

if !supportEmptyParas endif

Za dobavljača:

|  |  |
| --- | --- |
| Isporuka količine veća od | Jedinična cijena energije uravnoteženja |
| iznosa iz Obračunskog rasporeda | prema kojoj Operator tržišta plaća dobavljaču |
| 0 do 10% | 0,6 p RC |
| više od 10% | 0,4 p RC |
| if !supportEmptyParas endif | if !supportEmptyParas endif |
| Isporuka količine manja od | Jedinična cijena energije uravnoteženja |
| iznosa iz Obračunskog rasporeda | prema kojoj dobavljač plaća Operatoru tržišta |
| 0 do 10% | RC |
| više od 10% | 1,2 p RC |

RC – referentna
cijena energije uravnoteženja, u HRK/MWh, jednaka je cijeni proizvodnje za
tarifne kupce uvećanoj za 30%.

if !supportEmptyParas endif

if !supportEmptyParas endif

if !supportEmptyParas endif

Dodatak 3.

Obrazac ugovora o energiji uravnoteženja

Na temelju važećih Pravila djelovanja
tržišta električne energije

Hrvatski nezavisni
operator sustava i tržišta d.o.o.

Ulica grada
Vukovara 37, 10000 Zagreb

kojeg zastupa direktor
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u daljnjem tekstu: HNOSIT) i
––––––––––––––––––––––––––––––

  Naziv i adresa tržišnog sudionika:

kojeg zastupa
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

   Ime i prezime:

(u daljnjem tekstu: tržišni sudionik)
sklopili su

UGOVOR O ENERGIJI URAVNOTEŽENJA

(u daljnjem tekstu: ugovor)

Članak 1.

Izrazi
koji se koriste u ovom ugovoru imaju značenja utvrđe­na Pravilima djelovanja
tržišta električne energije.

Članak 2.

Ovim
ugovorom utvrđuju se međusobne obveze tržišnog sudionika i HNOSIT–a za plaćanje
energije uravnoteženja za pokriće odstupanja od količina utvrđenih u
Obračunskom rasporedu.

Članak 3.

Faktura
za energiju uravnoteženja dostavlja se roku od deset dana nakon isteka mjeseca
trgovanja.

Članak
4.

Fakturu
plaća ugovorna strana koja je dužna platiti energiju uravnoteženja u roku 30
dana od datuma fakture.

Članak
5.

Ako
dužnik ne plati fakturu u skladu s člankom 4. ovog ugo­vora, dužan je platiti
zakonsku zateznu kamatu za svaki dan prekoračenja roka.

Članak 6.

U
slučaju da dužnik, u dobroj namjeri, osporava bilo koji dio iznosa iskazanog na
fakturi, platit će sav nesporni dio fakture (»nesporni iznos«) u roku iz članka
4. ovog ugovora. O svakom iznosu koji dužnik u dobroj namjeri ospori (»sporni
iznos«), dužan je promptno, a ne dulje od 3 radna dana, u pisanom obliku
obavijestiti vjerovnika uz iscrpno obrazloženje takvog osporavanja. Sporni
iznos, za kojeg se naknadno utvrdi da je za dužnika plativ, mora se platiti u
roku 3 dana od dana rješenja tog pitanja, zajedno sa zakonskom zateznom kamatom
na taj iznos, od dana dospijeća fakture do dana plaćanja.

Članak 7.

Za
osiguranje plaćanja energije uravnoteženja tržišni sudionik mora ovom Ugovoru
priložiti osiguranje plaćanja svoje po­slov­ne banke, naplativo na prvi pisani
poziv, neprenosivo, u iznosu procijenjenom na temelju ugovorne vrijednosti
isporuke elek­trične energije iz bilateralnog ugovora br \_\_\_\_\_\_\_\_\_\_\_
zaključenog između \_\_\_\_\_\_\_\_\_\_ i \_\_\_\_\_\_\_\_\_\_ i procijenjenoj zateznoj kamati
definiranoj u članku 5. ovog ugovora, s valjanošću tog osiguranja 50 dana dulje
od datuma zadnje fakture prema Ugovoru. Naplatom bankovnog jamstva HNOSIT se ne
odriče ostalih svojih prava prema ovom Ugovoru.

Članak 8.

Eventualne
sporove, nastale prema ovom ugovoru, ugovorne strane će nastojati riješiti
sporazumno. Ako se sporazum ne po­stig­ne, spor će konačno riješiti Stalno
izbrano sudište pri Hrvat­skoj gospodarskoj komori, u skladu s Pravilnikom o
Stalnom izbranom sudištu.

Članak 9.

Ovaj ugovor stupa na snagu
potpisom ovlaštenih predstavnika ugovornih strana. Ugovor je izrađen u šest (6)
primjeraka, od kojih svaka strana zadržava po tri (3) primjerka.

if !supportEmptyParas endif

U Zagrebu, \_\_\_\_\_\_\_\_ 200-.    U\_\_\_\_\_\_\_\_ , \_\_\_\_\_\_\_\_200\_\_.

Hrvatski nezavisni operator

sustava i tržišta d.o.o.         Tržišni sudionik

Direktor \_\_\_\_\_\_\_\_\_\_\_\_    Odgovorna
osoba \_\_\_\_\_\_\_\_\_\_\_\_

if !supportEmptyParas endif

if !supportEmptyParas endif

DODATAK
4.

Obrazac Zahtjeva za odobrenje i upis bilančne grupe

Hrvatski
nezavisni operator sustava i tržišta d.o.o.

Ulica grada
Vukovara 37

10000 Zagreb

Zahtjev
za odobrenje i upis bilaNČNE GRUPE

|  |  |
| --- | --- |
| Podnositelj zahtjeva: | Datum i pečat podnositelja zahtjeva |
| (naziv i sjedište pravne osobe) | if !supportEmptyParas endif |
| if !supportEmptyParas endif | if !supportEmptyParas endif |

Podnosim
zahtjev za odobrenje i upis bilančne grupe u skladu s odredbama važećih Pravila
djelo

if !supportEmptyParas endif

1. Opći podaci o podnositelju zahtjeva

|  |  |  |
| --- | --- | --- |
| Naziv | if !supportEmptyParas endif | if !supportEmptyParas endif |
| Sjedište | if !supportEmptyParas endif | if !supportEmptyParas endif |
| Adresa | if !supportEmptyParas endif | if !supportEmptyParas endif |
| Matični broj | if !supportEmptyParas endif | if !supportEmptyParas endif |
| Telefon | if !supportEmptyParas endif | if !supportEmptyParas endif |
| Telefaks | if !supportEmptyParas endif | if !supportEmptyParas endif |
| Odgovorna osoba | Ime | if !supportEmptyParas endif |
| if !supportEmptyParas endif | Prezime | if !supportEmptyParas endif |
| if !supportEmptyParas endif | Telefon | if !supportEmptyParas endif |
| if !supportEmptyParas endif | Adresa elektroničke pošte | if !supportEmptyParas endif |
| Osoba za kontakt | Ime | if !supportEmptyParas endif |
| if !supportEmptyParas endif | Prezime | if !supportEmptyParas endif |
| if !supportEmptyParas endif | Telefon | if !supportEmptyParas endif |
| if !supportEmptyParas endif | Adresa elektroničke pošte | if !supportEmptyParas endif |
| Podnositelj zahtjeva | if !supportEmptyParas endif | ¨ Proizvođač |
| if !supportEmptyParas endif | if !supportEmptyParas endif | ¨ Trgovac |
| if !supportEmptyParas endif | if !supportEmptyParas endif | ¨ Opskrbljivač |

if !supportEmptyParas endif

2. Prilozi zahtjevu

1.1. Ugovor o
međusobnim odnosima, pravima i obvezama između voditelja bilančne grupe i člana
bilančne grupe.

1.2. Plan potrošnje i nabave bilančne grupe

      Plan potrošnje i nabave bilančne grupe
mora sadržavati sljedeće podatke:

      • razdoblje trajanja ugovora o osnivanju
bilančne grupe,

      • ugovorna količina električne energije
bilančne grupe,

      • satne količine dnevnog dijagrama
opterećenja bilančne grupe za razdoblje trajanja bilateralnih ugovora članova
bilančne grupe.

2.2. Popis članova bilančne grupe s podacima o
upisnom broju iz Upisnika Operativnih tržišnih sudionika i ovjerom Operativnih
tržišnih sudionika

2.3. Tehnički podaci mjernih mjesta kupnje i prodaje
električne energije na granici bilančne grupe (šifra brojila, lokacija, klasa
brojila), izvještaj o realizaciji daljinskog prijenosa mjernih podataka s mjernih
mjesta u bazu podataka Operatora sustava.

2.4. Ovjerena preslika dozvola za obavljanje
energetske djelatnosti

2.5. Izvadak iz sudskog registra trgovačkog suda

if !supportEmptyParas endif

if !supportEmptyParas endif

Ostalo, NN 193/2003-3043